Document ID: 32007D1530

SKLEP EVROPSKEGA PARLAMENTA IN SVETA št. 1530/2007/EC
z dne 24. oktobra 2007
o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
EVROPSKI PARLAMENT IN SVET EVROPSKE UNIJE -
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 26 Sporazuma,
ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
ob upoštevanju predloga Komisije,
ob upoštevanju naslednjega:
(1)
Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.
(2)
Medinstitucionalni sporazum z dne 17. maja 2006 omogoča uporabo Sklada do letne zgornje meje 1 milijarde EUR.
(3)
Uredba (ES) št. 2012/2002 vsebuje določbe, v skladu s katerimi se sklad lahko uporabi.
(4)
Nemčija in Francija sta posredovali vloge za uporabo Sklada v zvezi z dvema nesrečama, ki sta ju povzročila hudo neurje oziroma tropski ciklon -
SKLENILA:
Člen 1
Za splošni proračun Evropske unije za proračunsko leto 2007 se Solidarnostni sklad Evropske unije uporabi za zagotovitev zneska v višini 172 195 985 EUR v odobritvah za prevzem obveznosti in odobritvah plačil.
Člen 2
Ta sklep se objavi v Uradnem listu Evropske unije.
V Strasbourgu, 24. oktobra 2007.

Labels: 18
15
5
20